b'\n_START_ARTICLE_\nVokietijos teisin\xc4\x97 sistema\n_START_SECTION_\nPosistem\xc4\x97s\n_START_PARAGRAPH_\nVokietijos teisin\xc4\x99 sistem\xc4\x85 sudaro Vokietijos teis\xc4\x97 (teis\xc4\x97s normos), Vokietijos teis\xc4\x97sauga (tokios institucijos kaip teismai, policija ir kitos). Pla\xc4\x8di\xc4\x85ja prasme teis\xc4\x97saugai ir jos institucij\xc5\xb3 sistemai Vokietijoje yra priskiriami ne tik Vokietijos teismai, bet ir Vokietijos advokat\xc5\xabra, Vokietijos prokurat\xc5\xabra, Vokietijos notariatas, organizacinei posistemei - tokios teisin\xc4\x97s organizacijos kaip Antstoli\xc5\xb3 r\xc5\xabmai, Notar\xc5\xb3 r\xc5\xabmai), Vokietijos advokat\xc5\xb3 r\xc5\xabmai ir kitos posistem\xc4\x97s, taip pat teisin\xc4\x97 kult\xc5\xabra, teisinis \xc5\xa1vietimas (teisini\xc5\xb3 \xc5\xbeini\xc5\xb3 perteikimo sistema), teis\xc4\x97s mokslai, teisin\xc4\x97 s\xc4\x85mon\xc4\x97 Vokietijoje ir kitos sud\xc4\x97tin\xc4\x97s teisin\xc4\x97s sistemos dalys.\n_START_SECTION_\nTeisin\xc4\x97s profesijos\n_START_PARAGRAPH_\nTeisines profesijas detaliai reguliuoja valstyb\xc4\x97 ir \xc5\xbeem\xc4\x97s. Vyrauja bendrojo profilio teisininkas (vok. Volljurist): juo tampama i\xc5\xa1laikius 2 valstybinius egzaminus, atlikus 2 met\xc5\xb3 trukm\xc4\x97s teis\xc4\x97s referendariat\xc4\x85 (praktik\xc4\x85). Auk\xc5\xa1tas teisin\xc4\xaf i\xc5\xa1silavinim\xc4\x85 turin\xc4\x8di\xc5\xb3 asmen\xc5\xb3 nedarbas. Advokat\xc5\xb3 perteklius (vir\xc5\xa1 150 000, 2009 m.). Tam tikrose federalin\xc4\x97se \xc5\xbeem\xc4\x97se leid\xc5\xbeiama praktikuoti i\xc5\xa1 karto kelias teisines profesijas (\xc5\xber. notaras advokatas). Advokat\xc5\xabroje oficialiai suteikiamos teisin\xc4\x97s veiklos specializacijos (\xc5\xber. advokatas specialistas, vok. Fachanwalt).\n_START_SECTION_\nPoveikis u\xc5\xbesienio teisei\n_START_PARAGRAPH_\nDidel\xc4\x99 \xc4\xaftak\xc4\x85 u\xc5\xbesienio teisei padar\xc4\x97 Vokietijos civilin\xc4\x97 teis\xc4\x97 (pvz., BGB perimtas Japonijoje). Vokietijos pavyzd\xc5\xbeiu pasek\xc4\x97 Austrija, \xc5\xa0veicarija; i\xc5\xa1 dalies - ir ES teis\xc4\x97, i\xc5\xa1pl\xc4\x97totus principus naudoja Teisingumo Teismas (\xc5\xber. proporcingumo principas).\n_START_SECTION_\nS\xc4\x85sajos su Lietuva\n_START_PARAGRAPH_\nLietuvos teis\xc4\x99 paveik\xc4\x97 Vokietijos miest\xc5\xb3 teis\xc4\x97 (Lietuvoje galiojo Magdeburgo teis\xc4\x97, \xc5\xa1iuolaikin\xc4\x99 - i\xc5\xa1 dalies VFR CPK, VFR BPK, administracin\xc4\x97 teis\xc4\x97). Vilniuje veikia Vokietijos teis\xc4\x97s centras, kuriame skaitomos Vokietijos teis\xc4\x97s paskaitos (vasar\xc4\x85 atliekama praktika Vokietijoje). Neseniai \xc4\xafkurta Lietuvi\xc5\xb3 ir vokie\xc4\x8di\xc5\xb3 teisinink\xc5\xb3 draugija. Advokat\xc5\xb3 kontorose Vilniuje dirba 3 vokie\xc4\x8di\xc5\xb3 advokatai (R\xc3\xb6dl, bnt ir Varul Vilgerts Smaliukas)._NEWLINE_LL.M. studijas bei teis\xc4\x97s doktorant\xc5\xabr\xc4\x85 Vokietijoje yra baig\xc4\x99 de\xc5\xa1imtys Lietuvos teisinink\xc5\xb3 (teis\xc4\x97j\xc5\xb3, advokat\xc5\xb3, d\xc4\x97stytoj\xc5\xb3) - tiek 1918-1941 m., tiek ir po 1990 m. (t. y. atk\xc5\xabrus Lietuvos Nepriklausomyb\xc4\x99). Tarp j\xc5\xb3 - VU profesoriai Vytautas Nekro\xc5\xa1ius, Egidijus \xc5\xa0ileikis ir Vytautas Mizaras (g. 1974 m.), docentai Gintaras Goda (LAT teis\xc4\x97jas), dr. Haroldas \xc5\xa0ink\xc5\xabnas (buv\xc4\x99s LR Prezidento V. Adamkaus teis\xc4\x97s patar\xc4\x97jas); verslo teis\xc4\x97s advokatas dr. Paulius Markovas (LL. M. Finance, 2002-2003 m.), lektor\xc4\x97 dr. Jurgita Pau\xc5\xbeait\xc4\x97-Kulvinskien\xc4\x97. Teis\xc4\x97s moksl\xc5\xb3 daktaro disertacijas Frankfurto universitete apgyn\xc4\x97 Egidijus \xc5\xa0ileikis (1994 m.), Vaiva Bernotait\xc4\x97 (2006 m. vasario 8 d.), kiti teisininkai i\xc5\xa1 Lietuvos.'